stanford-oval/wikipedia huggingface dataset:
ตามหาหัวใจเจ้าชายหลงยุค

| ตามหาหัวใจเจ้าชายหลงยุค |
| --- | --- |

แนว: สุขนาฏกรรมจินตนิยม
บทประพันธ์: อี ฮีมยอง
กำกับโดย: ซิน ซุนยอบ
แสดงนำ: ปาร์ค ยูชอน   ฮัน จีมิน   จอง ยูมี  อี แทซอง
ประเทศแหล่งกำเนิด:  เกาหลีใต้
จำนวนตอน: 20
การผลิต
ความยาวตอน: วันพุธ และพฤหัสบดี เวลา 21.55 น. (ในเกาหลีใต้)
ออกอากาศ
สถานีโทรทัศน์: เอสบีเอส
ออกอากาศ: 21 มีนาคม พ.ศ. 2555 – 24 พฤษภาคม พ.ศ. 2555
ตามหาหัวใจเจ้าชายหลงยุค (เกาหลี: 옥탑방왕세자, อักษรโรมัน: อกทับบัง วังเซจา) เป็นละครโทรทัศน์แนวโรแมนติกคอมเมดี้ เป็นเรื่องราวของเจ้าชายจากราชวงศ์โชซอนที่ข้ามผ่านกาลเวลามาโผล่ที่ห้องดาดฟ้าของหญิงสาวคนหนึ่ง ทำให้เกิดเรื่องราววุ่นวายตามมามากมาย เขียนบทโดย อี ฮีมยอง กำกับโดยซิน ยุนซอบ ออกอากาศทางช่องเอสบีเอส ต่อจากเรื่อง Take care of us, Captain  ทุกวันพุธและพฤหัสบดี เวลา 21.55 น. ตั้งแต่วันพุธที่ 21 มีนาคม ถึงวันพฤหัสบดีที่ 24 พฤษภาคม พ.ศ. 2555 รวมความยาว 20 ตอน สำหรับในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. เริ่มฉายวันอาทิตย์ที่ 6 ตุลาคม พ.ศ. 2556 ละครเรื่องนี้ได้รับความนิยมทั้งในเกาหลีและต่างประเทศตั้งแต่เริ่มออกอากาศในเกาหลีใต้ และมีเรตติ้งสูงสุดเมื่อเทียบกับช่องอื่นๆ ในช่วงคืนวันพุธ-พฤหัส  นอกจากประเทศไทยแล้ว ละครเรื่องนี้ยังถูกซื้อลิขสิทธิ์จากหลายประเทศในเวลาอันรวดเร็ว ทั้งใน ญี่ปุ่น ไต้หวัน ฮ่องกง มาเลเซีย อินโดนีเซีย และฟิลิปปินส์
เนื้อเรื่องย่อ

เมื่อประมาณสามร้อยปีก่อน ในสมัยราชวงศ์โชซอน องค์ชายรัชทายาทอีกักพบว่าองค์หญิงฮวายง หญิงสาวที่เขารักถูกลอบสังหาร และเขายังถูกตามฆ่าอีกด้วย แต่นอกจากเขาจะหนีรอดมาได้อย่างน่าประหลาดแล้ว เขายังเดินทางข้ามผ่านกาลเวลามายังกรุงโซลในปี 2012 พร้อมๆกับองครักษ์ทั้งสาม เขาได้รู้จักกับพัค ฮา หญิงสาวที่มีจิตใจงดงาม เธอให้ที่พักอาศัยแก่เขาบนห้องดาดฟ้าเพราะความสงสาร และแล้วเรื่องราววุ่นวายต่างๆ นาๆ ก็บังเกิดขึ้น เขาเริ่มค้นพบคนที่มีหน้าตาเหมือนกับคนในโลกอดีตที่เขาอาศัยอยู่ รวมถึงตัวของเขาเองด้วย
อี กัก สวมรอยเป็นยง แทยง ที่หายสาบสูญไป เพื่อสืบหาเบาะแสของเหตุการณ์ฆาตกรรมองค์หญิงฮวายง และการหายตัวไปของแทยงในเวลาเดียวกัน แต่กลับมีอุปสรรคและเรื่องไม่คาดฝันเกิดขึ้นมากมาย ส่วนพัค ฮาก็เริ่มจะสนิทคุ้นเคยกับเขามากขึ้นเรื่อยๆ ความใกล้ชิดทำให้เกิดความผูกพัน พร้อมๆ กันนั้น ความทรงจำในวัยเด็กที่ลบเลือนไปของหญิงสาวกลับคืนมาอีกครั้ง และความลับบางอย่างก็เปิดเผยตัวตนออกมา
นักแสดง

พัค ยูชอน (ปาร์ค ยูชอน) แสดงเป็น อี กัก และ ยง แทยง
ฮัน จีมิน แสดงเป็น บูยง และ ปาร์ค ฮา
จอง ยูมี แสดงเป็น ฮวายง และ ฮง เซนา
อี แทซอง แสดงเป็น มูชัง และ ยง แทมู
อี มินโฮ แสดงเป็น ซง มันโบ
จอง ซอกวอน แสดงเป็นอู ยงซุล
ชเว อูซิก แสดงเป็นโด ชิซัน
เพลงประกอบ > Part 1

한참 지나서 (After a Long Time) - แบก จียัง
상처 (Wound) – อาลิ
한참 지나서 (After a Long Time) – ดนตรี
상처 (Wound) – ดนตรี
เพลงประกอบ > Part 2

해피엔딩 (Happy Ending) - เจย์ ปาร์ค
해피엔딩 (Happy Enging) - ดนตรี
แหล่งข้อมูลอื่น

↑  “Rooftop Prince นำอันดับ 1 ซีรีส์พุธ-พฤหัส”บ้าน Rooftop Prince
แอร์อาลเฌรี

แอร์อาลเฌรี (อาหรับ: الخطوط الجوية الجزائرية; อักษรโรมัน: al-Khuṭūṭu l-Jawwiyyatu l-Jazāā’iriyyah) เป็นสายการบินประจำชาติของประเทศแอลจีเรีย ที่มีฐานการบินหลักที่ท่าอากาศยานเฮาวารี บูมัดยัน และสำนักงานใหญ่ในแอลเจียร์ สายการบินให้บริการเที่ยวบินสู่จุดหมายปลายทาง 78 แห่งใน 33 แห่งในยุโรป อเมริกาเหนือ แอฟริกา เอเชีย และตะวันออกกลาง แอร์อาลเฌรีมีรัฐบาลแอลจีเรียเป็นเจ้าของทั้งหมด
แอร์อาลเฌรีอยู่ในขั้นตอนการปรับข้อตกลงการบินร่วม โปรแกรมสะสมไมล์ และห้องรับรองท่าอากาศยานกับสายการบินสมาชิกของพันธมิตรสายการบินสกายทีม เพื่อให้ตรงกับข้อกำหนดในการเข้าร่วมพันธมิตร สายการบินได้มีแผนที่จะเข้าร่วมสกายทีมหรือสตาร์อัลไลแอนซ์และเริ่มสร้างความร่วมมือกับลุฟท์ฮันซ่า
กิจการองค์กร > กรรมสิทธิ์บริษัทและบริษัทลูก

ณ เดือนพฤษภาคม ค.ศ. 2024 แอร์อาลเฌรีเป็นบริษัทร่วมทุน โดยมีรัฐบาลแอจีเรียถือหุ้นทั้งหมด 100%
แอร์อาลเฌรีมีบริษัทลูกดังนี้:
เทคนิกแอร์อาลเฌรี
แอร์อาลเฌรีแคเทอริง
แอร์อาลเฌรีคาร์โก
แอร์อาลเฌรีแฮนด์ลิง
สายการบินยังให้บริการเที่ยวบินเช่าเหมาลำและให้การสนับสนุนการสำรวจแหล่งน้ำมันและเที่ยวบินฮัจญ์สู่มักกะฮ์
กิจการองค์กร > บุคลากรหลัก

Bakhouche Alleche เป็นประธานเจ้าหน้าที่บริหารของสายการบิน
กิจการองค์กร > ผลประกอบการ

ผลประกอบการของแอร์อาลเฌรีระหว่างปี ค.ศ. 2007-2021 มีดังนี้:
|  | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| มูลค่าการซื้อขาย (พันล้านดีนาร์แอลจีเรีย) | 49.4 | 54.3 | 58.1 | 55.6 | 57.0 | 65.6 | 69.6 | 77.6 | 80.6 | 91.5 | 96.0 | 113.6 |  |  |  |
| กำไรจากการดำเนินงาน (พันล้านดีนาร์แอลจีเรีย) |  |  | 2.2 | 2.9 | 2.9 | 2.7 | −1.2 | −0.2 | −2.5 | −1.6 | −9.3 | −5.5 |  |  |  |
| กำไรสุทธิ (พันล้านดีนาร์แอลจีเรีย) |  |  | 4.0 | 2.3 | 2.6 | 2.8 | 1.2 | 1.4 | 0.1 | −0.3 | −2.9 | −2.6 |  |  |  |
| จำนวนพนักงาน (คน) |  |  | 8,898 | 9,502 | 9,750 | 9,563 | 9,469 | 9,095 | 8,610 | 9,016 | 8,768 | 8,670 |  |  |  |
| จำนวนผู้โดยสาร (ล้านคน) | 2.9 | 3.2 | 3.5 | 3.5 | 3.7 | 4.3 | 4.7 | 5.2 | 5.5 | 6.1 | 6.3 | 6.6 | 6.6 |  | 1.9 |
| อัตราบรรทุกผู้โดยสาร (%) | 57 |  |  | 60.5 | 63.6 | 66.4 | 66.4 | 63.2 | 69.7 | 70 | 72 | 74 | 75.1 |  | 73.1 |
| สินค้าบรรทุก (พันตัน) | 14.7 |  | 13.5 | 13.4 | 11.7 | 11.3 | 15.7 | 14.9 | 15.3 | 15.5 | 17.7 | 20.1 | 17.1 |  | 11.5 |
| ฝูงบิน (ลำ) |  |  | 39 | 39 | 43 | 43 | 43 | 44 | 54 | 56 | 58 | 56 | 57 | 56 | 56 |
| หมายเหตุ/อ้างอิง |   |  |   |   |   |   |   |   |   |  |  |   |  |  |  |
กิจการองค์กร > อัตลักษณ์องค์กร

โลโก้ของแอร์อาลเฌรีถูกสร้างขึ้นในปี 1966 ในแอลเจียร์ ในวันที่ 21 มิถุนายน ค.ศ. 2011 สายการบินได้ประกาศอย่างเป็นทางการว่าโลโก้นั้นเป็นนกนางแอ่น ซึ่งเป็นนกประจำชาติของประเทศ ในปี 2023 สายการบินได้เปลี่ยนโลโก้อีกครั้ง โดยได้เปลี่ยนรูปแบบฟอนต์และสัญลักษณ์
จุดหมายปลายทาง

ณ เดือนกันยายน ค.ศ. 2012 แอร์อาลเฌรีครอบครองส่วนแบ่งตลาดเที่ยวบินระหว่างประเทศ 46% โดยเป็นผู้ให้บริการหลักในเที่ยวบินจากแอลจีเรียสู่สเปน และหกในสิบของเที่ยวบินความหนาแน่นสูงทั้งหมดของสายการบินเป็นเที่ยวบินสู่ฝรั่งเศส
ณ เดือนธันวาคม ค.ศ. 2023 แอร์อาลเฌรีให้บริการเที่ยวบินสู่จุดหมายปลายทาง 77 แห่งใน 33 ประเทศดังนี้:
จุดหมายปลายทาง > ข้อตกลงการบินร่วม

แอร์อาลเฌรีได้มีข้อตกลงการบินร่วมกับสายการบินต่างๆ ดังต่อไปนี้:
ตูนิสแอร์
เตอร์กิชแอร์ไลน์
ฝูงบิน > ฝูงบินปัจจุบัน

ณ เดือนมกราคม ค.ศ. 2025 แอร์อาลเฌรีมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> B | ผู้โดยสาร> P | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| แอร์บัส เอ330-200 | 8 | — | 14 | 22 | 196 | 232 |  |
| แอร์บัส เอ330-200 | 8 | — | 18 | 14 | 219 | 251 |  |
| แอร์บัส เอ330-900 | — | 8 | รอประกาศ | รอประกาศ | รอประกาศ | รอประกาศ | ส่งมอบตั้งแต่ปี ค.ศ. 2025 |
| เอทีอาร์ 72-500 | 12 | — | — | — | 66 | 66 |  |
| เอทีอาร์ 72-500 | 12 | — | — | — | 70 | 70 |  |
| เอทีอาร์ 72-600 | 3 | — | — | — | 68 | 68 |  |
| โบอิง 737-600 | 5 | — | — | 16 | 85 | 101 |  |
| โบอิง 737-700ซี | 2 | — | — | 8 | 104 | 112 |  |
| โบอิง 737-800 | 24 | — | — | 48 | 114 | 162 |  |
| โบอิง 737 แมกซ์ 9 | — | 8 | รอประกาศ | รอประกาศ | รอประกาศ | รอประกาศ | ส่งมอบตั้งแต่ปี ค.ศ. 2027 |
ฝูงบินของแอร์อาลเฌรีคาร์โก
| โบอิง 737-800บีซีเอฟ | 1 | — | สินค้า | สินค้า | สินค้า | สินค้า |  |
| ล็อกฮีด แอล-100-30ที | 1 | — | สินค้า | สินค้า | สินค้า | สินค้า |  |
| รวม | 56 | 16 |  |  |  |  |  |
แอร์อาลเฌรีมีอายุฝูงบินเฉลี่ย 16.9 ปี
ฝูงบิน > ฝูงบินในอดีต

แอร์อาลเฌรีเคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ | อ้างอิง |
| --- | --- | --- | --- | --- | --- |
| อาเอร็อสปาซียาล แอน 262 | ไม่ทราบ | ไม่ทราบ | ไม่ทราบ |  |  |
| แอร์บัส เอ300บี1 | 2 | 1981 | 1985 | เช่าจากทรานส์ยูโรเปียนแอร์เวย์ |  |
| แอร์บัส เอ300บี4 | 2 | 1981 | 1985 | เช่าจากลุฟท์ฮันซ่า |  |
| แอร์บัส เอ310-200 | 6 | 1984 | 1995 |  |  |
| แอร์บัส เอ310-300 | 2 | 2005 | 2007 |  |  |
| แอร์บัส เอ320-200 | 4 | 2005 | 2015 | ทั้งหมดเช่า |  |
| แอร์บัส เอ330-300 | 8 | 2014 | 2016 | ทั้งหมดเช่า |  |
| แอร์บัส เอ340-300 | 3 | 2012 | 2014 | ทั้งหมดเช่า |  |
| บีชคราฟท์ ควีนแอร์ | ไม่ทราบ | ไม่ทราบ | ไม่ทราบ | ให้บริการเที่ยวบินขนส่งสินค้า |  |
| โบอิง 707 | ไม่ทราบ | 1971 | ไม่ทราบ |  |  |
| โบอิง 727-100 | ไม่ทราบ | ไม่ทราบ | ไม่ทราบ |  |  |
| โบอิง 727-200 | ไม่ทราบ | ไม่ทราบ | ไม่ทราบ |  |  |
| โบอิง 737-200 | 30 | 1969 | 2006 |  |  |
| โบอิง 737-400 | 5 | 1999 | 2002 |  |  |
| โบอิง 737-400เอสเอฟ | 3 | 2004 | 2009 |  |  |
| โบอิง 737-800 | 5 | 2000 | 2012 | ทั้งหมดเข่า |  |
| โบอิง 747-100 | 5 | 1979 | 1986 |  |  |
| โบอิง 747-100เอสเอฟ | 1 | 1986 | 1986 |  |  |
| โบอิง 747-200 | 1 | 2005 | 2006 | เช่าจากแอร์แอตแลนตาไอซ์แลนดิก |  |
| โบอิง 747-200ซี | 3 | 1975 | 1982 | เช่าจากเวิลด์แอร์เวย์ |  |
| โบอิง 747-200เอ็ม | 1 | 2004 | 2004 | เช่าจากแอร์แอตแลนตาไอซ์แลนดิก |  |
| โบอิง 747-200เอสเอฟ | 1 | 1981 | 1985 |  |  |
| โบอิง 767-300 | 5 | 1990 | 2019 |  |  |
| โบอิง 777-200 | 2 | 2003 | 2003 |  |  |
| เบรเกต์ 763 เดอ-ฟอนต์ | ไม่ทราบ | 1952 | 1953 | ลูกค้าเปิดตัว ให้บริการเที่ยวบินขนส่งสินค้า |  |
| คอนแวร์ ซีวี-640 | ไม่ทราบ | ไม่ทราบ | ไม่ทราบ |  |  |
| ดักลาส ซี-47 สกายเทรน | ไม่ทราบ | ไม่ทราบ | ไม่ทราบ |  |  |
| ดักลาส ซี-54 สกายมาสเตอร์ | ไม่ทราบ | ไม่ทราบ | ไม่ทราบ |  |  |
| ดักลาส ดีซี-4 | ไม่ทราบ | ไม่ทราบ | ไม่ทราบ |  |  |
| ดักลาส ดีซี-6 | ไม่ทราบ | ไม่ทราบ | ไม่ทราบ |  |  |
| ฟอกเกอร์ เอฟ-27 | ไม่ทราบ | ไม่ทราบ | ไม่ทราบ |  |  |
| กรัมแมน เอ๊ก แคท | ไม่ทราบ | ไม่ทราบ | ไม่ทราบ | ให้บริการเที่ยวบินขนส่งสินค้า |  |
| แฮนลีย์ เพจ ดาร์ท เฮรัลด์ | ไม่ทราบ | ไม่ทราบ | ไม่ทราบ |  |  |
| ล็อกฮีด คอนสเตเลชัน | ไม่ทราบ | ไม่ทราบ | ไม่ทราบ |  |  |
| แมคดอนเนลล์ดักลาส เอ็มดี-83 | ไม่ทราบ | ไม่ทราบ | ไม่ทราบ | เช่าจากสวิฟต์แอร์   หนึ่งลำตกในเที่ยวบินที่ 5017 |  |
| ไพเพอร์ พีเอ-32 | ไม่ทราบ | ไม่ทราบ | ไม่ทราบ | ให้บริการเที่ยวบินขนส่งสินค้า |  |
| ซูว์ดาวียาซียงการาแวล | ไม่ทราบ | 1960 | ไม่ทราบ |  |  |
| ซูว์-แว็สต์ บร์ตานี | ไม่ทราบ | ไม่ทราบ | ไม่ทราบ |  |  |
| วิกเกอร์ วิสเคาน์ท | ไม่ทราบ | ไม่ทราบ | ไม่ทราบ |  |  |
แหล่งอ้างอิง > บรรณานุกรม

Guttery, Ben R. (1998). Encyclopedia of African Airlines. Jefferson, NC: McFarland & Company. ISBN 978-0-7864-0495-7.
แหล่งอ้างอิง > แหล่งข้อมูลอื่น

เว็บไซต์ทางการ
สำนักงานใหญ่ของแอร์อาลเฌรีในแอลเจียร์
โบอิง 737-800 ของแอร์อาลเฌรีในลวดลายปัจจุบัน
แอร์บัส เอ330-200 ของแอร์อาลเฌรี
การาแวล 4-เอ็นของแอร์แอลเฌรีในอดีต
โบอิง 747-100 ของแอร์อาลเฌรีในอดีต
โบอิง 707 ของแอร์อาลเฌรีในอดีต
โบอิง 727-200 ของแอร์อาลเฌรีในอดีต
ปาต้าหลิ่ง

40°21′15″N 116°00′25″E﻿ / ﻿40.35417°N 116.00694°E﻿ / 40.35417; 116.00694
กำแพงเมืองจีน, ส่วนปาต้าหลิ่ง
กำแพงเมืองจีนที่ปาต้าหลิ่ง
ทิวทัศน์รอบ ๆ ปาต้าหลิ่งจากกำแพงเมืองจีน
ปาต้าหลิ่ง (จีน: 八达岭; พินอิน: Bādálǐng) เป็นสถานที่ของส่วนที่มีผู้เยี่ยมชมมากที่สุดของกำแพงเมืองจีน ซึ่งตั้งอยู่ประมาณ 80 กิโลเมตร (50 ไมล์) ทางทิศตะวันตกเฉียงเหนือของใจกลางเมืองปักกิ่ง ในตำบลปาต้าหลิ่ง เขตหยานชิง เทศบาลนครปักกิ่ง ส่วนของกำแพงนี้สร้างขึ้นในปี ค.ศ. 1504 ในสมัยราชวงศ์หมิง พร้อมกับการสร้างฐานทัพทหาร ซึ่งสะท้อนถึงความสำคัญทางยุทธศาสตร์ของสถานที่นี้ จุดสูงสุดของปาต้าหลิ่งคือ เบ่ยป๋าเหล่า (北八樓), ซึ่งสูงประมาณ 1,015 เมตร (3,330 ฟุต) จากระดับน้ำทะเล
กำแพงเมืองจีนที่ปาต้าหลิ่งถูกสร้างขึ้นในสมัยราชวงศ์หมิง (ค.ศ. 1505) เพื่อครอบครองตำแหน่งที่มีความสำคัญทางยุทธศาสตร์ในการปกป้องช่องทางจูหยงกวน (ส่วนของกำแพงเมืองจีนจูหยงกวน) ที่อยู่ทางใต้ และยังช่วยปกป้องเมืองปักกิ่ง
ส่วนของกำแพงที่ปาต้าหลิ่งได้ผ่านการบูรณะ และในปี ค.ศ. 1957 มันเป็นส่วนแรกของกำแพงที่เปิดให้ท่องเที่ยว ปัจจุบันมีผู้เยี่ยมชมจำนวนหลายล้านคนต่อปี และพื้นที่โดยรอบได้รับการพัฒนาอย่างมาก รวมถึงโรงแรม, ร้านอาหาร, และกระเช้าลอยฟ้า
แหล่งข้อมูลอื่น

เว็บไซต์ทางการ
Badaling Section of the Great Wall at Wikivoyage.org
แฟรี่ พลาซ่า

| --- | --- |
ที่ตั้ง: 69/9 ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น
เปิดให้บริการ: พ.ศ. 2509
ผู้บริหารงาน: บมจ. บริษัทแฟรี่ พลาซ่า จำกัด
พื้นที่ชั้นขายปลีก: 40531 ตร.ม.
จำนวนชั้น: 2 ชั้น
ที่จอดรถ: 479 คัน
เว็บไซต์: fairyplaza.co.th
ห้างสรรพสินค้าแฟรี่ พลาซ่า เป็นห้างสรรพสินค้าท้องถิ่น ที่เปิดให้บริการมาอย่างยาวนานในจังหวัดขอนแก่น ก่อตั้งโดย นายวรพงษ์ พัฒนพีระเดช ตั้งแต่ปี 2509 และในปี 2538 ได้เปิดศูนย์สรรพสินค้าแฟรี่ พลาซ่า สาขากลางเมือง มีพื้นที่รวม 35,941 ตร.ม. โดยเป็นอาคารพื้นที่ขาย 2 ชั้นและอาคารจอดรถ 11 ชั้น ซึ่งสามารถจอดรถได้ราว  479 คัน ตั้งอยู่ที่ 69/9 ถนนกลางเมือง ต.ในเมือง อ.เมืองขอนแก่น จ.ขอนแก่น 40000
จากนั้นในปี 2544 ได้ขยายพื้นที่ขายเพิ่มขึ้น อีก 4,590 ตร.ม. เพื่อสร้างโรงภาพยนตร์อีก 4 โรง ซึ่งปัจจุบัน ศูนย์สรรพสินค้าแฟรี่ พลาซ่าประกอบได้ด้วย อาคารพื้นที่ขายส่วนเดิม 2 ชั้น เป็น ส่วนห้างสรรพสินค้า, เทสโก้ โลตัส, ร้านค้าท้องถิ่น และร้านอาหารต่าง ๆ เช่น ที่ชั้น 1 ได้แก่ KFC, McDonalds, The Pizza Company, Swensens, Black Canyon, Daidomon, ร้านขนมจีนบุฟเฟ่ต์กินเส้น ฯลฯ บริเวณชั้น 2 ได้แก่ Chester's Grill, Hachiban Ramen, Hotpot, ร้านอาหารไทยบุฟเฟต์อิ่มดี 
ส่วนโรงภาพยนตร์ในส่วนขยายจะอยู่ชั้นที่ 3-5 โดยมี 4 โรงชื่อโรงภาพยนตร์แฟรี่ ซินิเพล็กซ์
ที่ตั้งและเวลาให้บริการ

สำหรับสถานที่ตั้ง ตั้งอยู่ติดถนนหลัก 2 ถนน คือ ถนน กลางเมือง และถนนหน้าเมือง โทรศัพท์ 043 321 971-4
ให้บริการทุกวัน 
วัน จันทร์- ศุกร์ เปิด 10.30-21.30 น.
วัน เสารํ-อาทิตย์ และวันหยุดนักขัตฤกษ์ เปิด 10.00-21.30 น.
การจัดสรรพื้นที่

แฟรี่ พลาซา ประกอบด้วยพื้นที่สำคัญดังนี้
โลตัส โกเฟรช สาขาแฟรี่ พลาซา ขอนแก่น
Major Cineplex
บรรจบ พลอินทร์

| บรรจบ พลอินทร์  Job 2 Do |
| --- | --- |
หน้าปกซีดีชุดที่ 2 "นุ๊กกันนิคุณ"
ข้อมูลพื้นฐาน
ชื่อเกิด: บรรจบ พลอินทร์
รู้จักในชื่อ: จบ, จ๊อบ
เกิด: 16 ธันวาคม พ.ศ. 2501 (66 ปี)
ที่เกิด: อำเภอเมืองตรัง จังหวัดตรัง
แนวเพลง: เร็กเก สตริงปักษ์ใต้
อาชีพ: นักร้อง, นักดนตรี
เครื่องดนตรี: กีตาร์, พิณ, แมนโดลิน, ฮาร์โมนิกา
ช่วงปี: พ.ศ. 2529 - ปัจจุบัน

เว็บไซต์: www.job2dothailand.com
บรรจบ พลอินทร์ หรือ จ๊อบ บรรจบ (16 ธันวาคม พ.ศ. 2501 - ) นักร้อง และนักดนตรีแนวเร็กเก ชาวไทย มีชื่อในการแสดงว่าวง Job 2 Do
และเป็นนักร้องปักษ์ใต้คนแรกที่ทำเพลงแนว เร็กเก
ประวัติ

บรรจบ พลอินทร์ เกิดที่ตำบลหนองตรุด อำเภอเมืองตรัง จังหวัดตรัง  มีชื่อเล่นว่า จบ   จบเกิดในทายาทที่เป็นศิลปิน คือ คุณตาเป็น มโนราห์ ชื่อคณะว่า "มโนราห์หมึก อินเดชะ" ส่วนคุณปู่นั้นเป็น หนังตะลุง ทำให้จบได้ซึมซับวัฒนธรรมเหล่านี้จากบรรพบุรุษ  เลยได้นำโลโก้รูป"ไอ้เท่ง"ตัวตลกหนังตะลุง มาเป็นโลโก้ของวง ในไสตล์ศิลปะเร็กเก้ ร่วมสมัยขึ้นมา
หลายปีต่อมาได้ไปใช้ชีวิตเล่นดนตรีตามสวนสาธารณะ และงานเทศกาลต่างๆ ที่เมืองนิวคาสเซิล ประเทศอังกฤษ นานถึง 17 ปี  เพื่อนนักดนตรีต่างชาติเรียกว่า จ๊อบ  จึงใช้ชื่อนี้ในการเล่นดนตรี  เคยได้รับรางวัลศิลปินข้างถนนยอดเยี่ยม จัดประกวดที่รอยัลคอนเสิร์ต ฮอลล์ เมืองกลาสโกว์ ประเทศสกอตแลนด์ เมื่อ พ.ศ. 2538 มีผลงานบันทึกเสียงชุดแรกเมื่อ พ.ศ. 2543 ชื่อชุด Job 2 Do กับจีเอ็มเอ็ม แกรมมี่  ได้รับรางวัลศิลปินหน้าใหม่ยอดเยี่ยม สีสันอวอร์ด ประจำปี พ.ศ. 2543 เมื่อกลางเดือนมีนาคม พ.ศ. 2544
บรรจบแต่งงานแล้วกับ Dorothy Lemanczyk พลอินทร์ ภรรยาชาวเนเธอร์แลนด์ ปัจจุบันใช้ชีวิตอยู่แถบทะเลอันดามัน จังหวัดกระบี่ และเล่นดนตรีเพื่อสังคม
ผลงานชุดล่าสุดของบรรจบเริ่มเป็นที่นิยม เนื่องจากเพลง  "ลืมไม่ลง" ได้รับเลือกเป็นเพลงประกอบภาพยนตร์ไทยเรื่อง สวยลากไส้ และเพลง "แด่คนช่างฝัน" ได้รับเลือกเป็นเพลงประกอบภาพยนตร์ พลอย ของ เป็นเอก รัตนเรือง
ในปี พ.ศ. 2551 เพลง "ดูเธอทำ" ยังได้เป็นเพลงประกอบโฆษณาทางโทรทัศน์ ของผลิตภัณฑ์รังนกตราสก๊อตต์  และถูกนำมาร้องโดยศรัณยู วงศ์กระจ่าง ในการชุมนุมของพันธมิตรประชาชนเพื่อประชาธิปไตย พ.ศ. 2551  ทั้งสองคนได้ร้องเพลงนี้ร่วมกันบนเวทีพันธมิตรประชาชนเพื่อประชาธิปไตย ที่สะพานชมัยมรุเชฐ เมื่อคืนวันที่ 27 มิถุนายน พ.ศ. 2551
ผลงาน

"ฟรีเลิฟ" (ออกในนาม "เดอะเดวิล" กับ มิสโดโรที ลีแมนซิกค์ และ มานะ หวายนำ) (2529-LIGO)
Job 2 Do (15 ธันวาคม 2543-GMM GRAMMY)
พันธุ์ฮิต (มีนาคม 2544-GRAMMY BIG)
The Award Winning รางวัลสีสันอวอร์ด 13 (27 เมษายน 2544-GRAMMY BIG)
นุ๊กกันนิคุณ (20 มกราคม 2547)
PP Princess Paradise (คลื่นกระซิบสั่ง)
บันทึกการแสดงสด Tsunami Aid Concert Live (เมษายน 2548)
No War (25 พฤศจิกายน 2549-BKP)
YAN unplug (15 กุมภาพันธ์ 2550-Here)
บันทึกการแสดงสด บิลลาบอง เกาะลิบง (2550)
สภาวะโลกร้อน (9 มิถุนายน 2551)
เอาลูกเอา (คิดดี ทำดี) (มิถุนายน 2556)
รำลึก กนกพงศ์ สงสมพันธุ์ (กุมภาพันธ์ 2557)
บันทึกเพลงดี 30 ปี สีสันอะวอร์ด (ธันวาคม 2560)
คอนเสิร์ต

มหกรรมคอนเสิร์ตเพื่อธรรมชาติและชีวิต ครั้งที่ 2 (29-30 มกราคม 2542)
มหกรรมคอนเสิร์ตเพื่อธรรมชาติและชีวิต ครั้งที่ 8 (8 ตุลาคม 2545)
มหกรรมคอนเสิร์ตเพื่อธรรมชาติและชีวิต ครั้งที่ 9 (5 เมษายน 2546)
มหกรรมดนตรีเพื่อธรรมชาติและชีวิต ครั้งที่ 3 (2550)
หุบเขาฝนโปรยไพร 1 (24-25 กุมภาพันธ์ 2550)
ผาดำ ครั้งที่ 1 (28 เมษายน 2550)
มหกรรมดนตรีเพื่อธรรมชาติและชีวิต ครั้งที่ 11 (2550)
ผาดำ ครั้งที่ 2 (15 มีนาคม 2551)
60 ปี วีรชนคนกล้า (รับเชิญ) (29 เมษายน 2551)
โลกร้อน คนละลาย 2 ตอน หอมแผ่นดิน (รับเชิญ) (25 ตุลาคม 2551)
มหกรรมดนตรีเพื่อธรรมชาติและชีวิต ครั้งที่ 12 (12 ธันวาคม 2551)
มหกรรมดนตรีเพื่อธรรมชาติและชีวิต ครั้งที่ 13 (30 มกราคม 2553)
มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
ผาดำ ครั้งที่ 3 (14 มีนาคม 2553)
ผาดำ ครั้งที่ 4 (19 มีนาคม 2554)
ผาดำ ครั้งที่ 5 (31 มีนาคม 2555)
ผาดำ ครั้งที่ 6 (16 มีนาคม 2556)
เพื่ออนุรักษ์ป่าไม้ สิ่งแวดล้อม (4 พฤษภาคม 2556)
ผาดำ ครั้งที่ 7 (2 มีนาคม 2557)
แลชีวิต..เพื่อเด็กด้อยโอกาส (7 มิถุนายน 2557)
ผาดำ ครั้งที่ 8 (7 มีนาคม 2558)
ผาดำ ครั้งที่ 9 (5 มีนาคม 2559)
เลสาบ ครั้งที่ 1 (28 พฤษภาคม 2559)
คน รักษ์ ป่า พึ่งพาธรรมชาติ มหกรรมดนตรีแห่งขุนเขาภูบรรทัด (30 กันยายน 2560)
คืนรัง 4 (20 มกราคม 2561)
ผาดำ ครั้งที่ 10 (10 มีนาคม 2561)
เปิดประตูสู่อันดามัน ปูสาด ฟ้งเพลง บรรเลง ยันเช้า (24 มีนาคม 2561)
คืนรัง 5 (19 มกราคม 2562)
คืนรัง 6 (17 มกราคม 2563)
ผาดำ ครั้งที่ 11 (27 มีนาคม 2563)
Sunset Beach Music Festival 2022 (6 สิงหาคม 2565)
Sunset Beach 2024 (25 พฤษภาคม 2567)
Pazan Music Festival ตอน RIMHAT ริมหาดใหญ่ (21 กันยายน 2567)
Rinma Summer Beach 2024 (3 สิงหาคม 2567)
หนังสือ

รวมฮิต Rock รัก เลิก Like Vol.2
รางวัล

สีสันอะวอร์ดส์ ครั้งที่ 13 ประจำปี พ.ศ. 2543 สาขาศิลปินหน้าใหม่ยอดเยี่ยม จากอัลบั้ม Job 2 Do
แหล่งข้อมูลอื่น

เว็บไซต์อย่างเป็นทางการ เก็บถาวร 2007-12-10 ที่ เวย์แบ็กแมชชีน
Job2do (จ๊อบ2...)
ฟังเพลง ดูเธอทำ เก็บถาวร 2008-04-05 ที่ เวย์แบ็กแมชชีน
ใจสำออย
↑  " มันกินกัญจนอิ่มแล้ว " นั่งแหลงกับน้า JOB 2 DO จ๊อบ บรรจบ พลอินทร์, สืบค้นเมื่อ 2024-05-10
หม่อมราชวงศ์เพ็ญศิริ จักรพันธุ์

| หม่อมราชวงศ์เพ็ญศิริ จักรพันธุ์ |
| --- | --- |
สัญชาติ: ไทย
อาชีพ: นักวิชาการอิสระ
คู่สมรส: นิติกร กรัยวิเชียร (หย่า)
บุตร: นิติเพ็ญ กรัยวิเชียร
บิดามารดา: พระเจ้าวรวงศ์เธอ พระองค์เจ้าจักรพันธ์เพ็ญศิริ  หม่อมประพาล จักรพันธุ์ ณ อยุธยา
หม่อมราชวงศ์เพ็ญศิริ จักรพันธุ์ ผู้อำนวยการสำนักกิจการพิเศษ มูลนิธิชัยพัฒนา กำกับดูแลงานศูนย์พัฒนาพันธุ์พืชจักรพันธ์เพ็ญศิริ
ประวัติ

หม่อมราชวงศ์เพ็ญศิริ จักรพันธุ์ หรือ คุณหญิงเพ็ญ เป็นธิดาคนเล็กของพระเจ้าวรวงศ์เธอ พระองค์เจ้าจักรพันธ์เพ็ญศิริ กับหม่อมประพาล จักรพันธุ์ ณ อยุธยา มีพี่น้องร่วมพระบิดาเดียวกันคือ
หม่อมราชวงศ์สุพินดา จักรพันธุ์ (สมรสและหย่ากับ อนันต์ กฤษนันท์)
หม่อมราชวงศ์อรพรรณ สุคันธนาค (สมรสกับ อนันต์ สุคันธนาค)
หม่อมราชวงศ์จันทิรา จักรพันธุ์ (สมรสและหย่ากับ อัลโด มัสเซ็ตติ) มีธิดาคือ คลาวเดีย จักรพันธุ์
หม่อมราชวงศ์มาลินี จักรพันธุ์ (สมรสและหย่ากับ อภินันท์ ปวนะฤทธิ์)
หม่อมราชวงศ์เบญจาภา ไกรฤกษ์ (สมรสกับ ศักดิ์ทิพย์ ไกรฤกษ์)
ด้านชีวิตครอบครัว หม่อมราชวงศ์เพ็ญศิริ จักรพันธุ์ เคยสมรสกับนิติกร กรัยวิเชียร บุตรชายของธานินทร์ กรัยวิเชียร กับคุณหญิงคาเรน กรัยวิเชียร (สกุลเดิม แอนเดอเซ่น) แต่ได้หย่ากันในภายหลัง มีธิดา 1 คน คือ นางสาวนิติเพ็ญ กรัยวิเชียร
การงาน

ปัจจุบัน หม่อมราชวงศ์เพ็ญศิริ จักรพันธุ์ ดำรงตำแหน่งผู้อำนวยการสำนักกิจการพิเศษ สังกัดมูลนิธิชัยพัฒนา ดูแลศูนย์พัฒนาพันธุ์พืชจักรพันธ์เพ็ญศิริที่มีอยู่ทั่วประเทศ ได้แก่
ศูนย์พัฒนาพันธุ์พืชจักรพันธ์เพ็ญศิริ จังหวัดเชียงราย
ศูนย์พัฒนาพันธุ์พืชจักรพันธ์เพ็ญศิริ จังหวัดสระบุรี
ศูนย์พัฒนาพันธุ์พืชจักรพันธ์เพ็ญศิริ จังหวัดสุรินทร์
เศก ศักดิ์สิทธิ์

สำหรับความหมายอื่น ดูที่ ศักดิ์สิทธิ์ (แก้ความกำกวม)
| เศก ศักดิ์สิทธิ์ |
| --- | --- |

ข้อมูลพื้นฐาน
ชื่อเกิด: ศักดิ์สิทธิ์ เชื้อกลาง
รู้จักในชื่อ: เศก
เกิด: 5 กรกฎาคม พ.ศ. 2498 (69 ปี)
ที่เกิด: จังหวัดหนองคาย ประเทศไทย
แนวเพลง: เพลงเพื่อชีวิต เพลงลูกทุ่ง
อาชีพ: นักร้อง นักดนตรี นักแต่งเพลง
เครื่องดนตรี: กีตาร์
ช่วงปี: พ.ศ. 2517 - ปัจจุบัน
ค่ายเพลง: รถไฟดนตรี จีเอ็มเอ็ม แกรมมี่ แกรมมี่โกลด์
เศก ศักดิ์สิทธิ์ มีชื่อจริงว่า ศักดิ์สิทธิ์ เชื้อกลาง  เป็นนักร้อง นักดนตรี และนักแต่งเพลง แนวเพลงเพื่อชีวิต และลูกทุ่ง
เป็นชาวอำเภอเมือง จังหวัดหนองคาย  เริ่มเล่นดนตรีตั้งแต่ พ.ศ. 2517 โดยเป็นสมาชิกวง "คุรุชน" ของวิทยาลัยครูสวนสุนันทา  ร่วมในการประท้วงของนักศึกษา ก่อนหน้าเหตุการณ์ 6 ตุลาคม พ.ศ. 2519  ต่อมาได้ร่วมงานกับระพินทร์ พุฒิชาติ ในนามวงกะท้อน และ ซูซู  โดยเป็นผู้แต่งเพลงที่มีชื่อเสียง คือเพลง "สาวรำวง"  "บ่อสร้างกางจ้อง" ปัจจุบันเป็นนักแต่งเพลงให้กับ พี่เบิร์ด ธงไชย
ผลงาน > อัลบั้มเพลง

คุรุชน (2518) กับวงคุรุชน
เจ้าดอกทิชชู่ (พฤษภาคม 2535)
แรงงานมาแล้ว (กันยายน 2536)
เจ้าขวัญใจ (2539)
คนเฉียงเหนือ (2541)
รำวงลูกหนี้ (พฤษภาคม 2543)
คิดถึงวันเก่า (มีนาคม 2544)  เป็นอัลบั้มรวมบทเพลงที่ได้รับความนิยม บางบทเพลงนำมาขับร้องทำดนตรีใหม่
หัวใจตีกลอง (กันยายน 2546)
ผลงาน > อัลบั้มรวมเพลง

ภูผา รำลึก (2535) (ภายหลังได้มีการเปลี่ยนปกใหม่ พร้อมชื่อใหม่เป็น "บทเพลงจากภูผา ฝากใจสู่นาคร ดาวแดงแห่งภูพาน)
หมายเหตุประเทศไทย (2536)
บทเพลงจากภูผา (2536)
หาเงินสร้างบ้าน (2537)
น้ำใจพี่น้องผองเพื่อน ประเสริฐ จันดำ (2538)
ตุลาธาร (ตุลาคม 2540) - จัดทำขึ้นเพื่อรำลึก 25 ปี 14 ตุลา
เพื่อชีวิต พิณ แคน ซอ (2545)
ตำนานเพลงเพื่อชีวิต Songs For Life (2546)
รวมบทเพลง เพื่อชีวิตพันล้าน ตลับเพชร (2546)
ประวัติศาสตร์ 15 ฅน 15 เพลงเพื่อนชีวิต (พฤษภาคม 2546)
เปีดกรุเพลงเพื่อชีวิต (2546)
รวมบทเพลง เปิดตำนานเพื่อชีวิต เขาเงิน (สิงหาคม 2546)
รวมบทเพลงเพื่อชีวิต พิณ แคน ซอ เขาทอง (สิงหาคม 2546)
ซับน้ำตาอันดามัน (2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
ทศวรรษ พฤษภาประชาธรรม (2550)
นักรบของประชา เคียงข้างคนจน (มีนาคม 2550)
ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี
บันทึกประวัติศาสตร์เพลงชีวิต พันธมิตรประชาธิปไตย (2551) - จัดทำขึ้นเพื่อสนับสนุนกองทุนเพลงกู้ชาติ
รวมสุดยอดเพลงเพื่อชีวิต ชุดที่ 2 (2552)
เพลงเพื่อชีวิต ซุปเปอร์ฮิต ชุด 1 (2553)
รวมฮิตเพื่อชีวิต (2553)
รวมพลเพื่อชีวิต ชุด 1 (มกราคม 2556)
เพลงเพื่อชีวิต ซูปเปอร์ฮิต ชุด 2 (มีนาคม 2556)
เพื่อชีวิตฮิตเกินร้อย ชุด 3 (2556)
USB MP3 รวมฮิต ฅ.เพื่อชีวิต ชุด 2 (2558)
3 ช่าเพื่อชีวิตครับพี่น้อง (เมษายน 2558)
รวมบทเพลงเพื่อชีวิต ค.ควาย 3 ช่า รำวง (มิถุนายน 2558)
รวมเพลง เพื่อชีวิต (กรกฎาคม 2558)
3 ช่า พาเพลิน ฮิต (สิงหาคม 2558)
9 ปี ถนนดนตรี 92.5 fm radio thailand (2558) - จัดทำขึ้นเพื่อร่วมก่อตั้งกองทุนศิลปินเพื่อชีวิต
รวมเพลง เพื่อชีวิต ฮิตโดนใจ (กุมภาพันธ์ 2559)
เพื่อชีวิตฮิตเต็มร้อย 1-2 (มีนาคม - พฤศจิกายน 2561)
ผลงาน > คอนเสิร์ต

กระทิง คอนเสิร์ต เขาใหญ่ มหกรรมคอนเสิร์ตเพลงเพื่อชีวิต (23 ตุลาคม 2536)
คอนเสิร์ต ลำตะคอง มหกรรมดนตรีเพื่อชีวิต ครั้งประวัติศาสตร์ (16 มีนาคม 2537)
คอนเสิร์ต รวมนํ้าใจศิลปินเพื่อชีวิต แต่มิตร ประเสริฐ จันดำ (22 กันยายน 2538)
คอนเสิร์ต เล่นสด เศก ศักดิ์สิทธิ์ (14 กุมภาพันธ์ 2539)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 8 (8 ตุลาคม 2545)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 9 (5 เมษายน 2546)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 10 (11 ธันวาคม 2547)
คอนเสิร์ต เอาประเทศไทยของเราคืนมา (19 กันยายน 2549)
คอนเสิร์ต พันธมิตรประชาธิปไตย (22 ธันวาคม 2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 3 (2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 11 (2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 12 (12 ธันวาคม 2551)
คอนเสิร์ต ศิลปะ ดนตรี กวี การเมือง ตอน ยิ้มกลางสายฝน (8 สิงหาคม 2552)
คอนเสิร์ต เพราะคิดถึงเพื่อน (15 สิงหาคม 2552)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 13 (30 มกราคม 2553)
คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
คอนเสิร์ต ร่วมใจสร้างบ้าน สรส ครั้งที่ 1 (1 พฤษภาคม 2553)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 (19 กุมภาพันธ์ 2554)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 16 (12 มกราคม 2556)
คอนเสิร์ต ร่วมใจสร้างบ้าน สรส ครั้งที่ 2 (5 กรกฎาคม 2557)
ผลงาน > ศิลปินรับเชิญในอัลบั้ม

เป็นนักร้องประสานเสียงในเพลง อานนท์ ในอัลบั้ม อานนท์ ของ คาราวาน (2531)
เป็นนักร้องรับเชิญในเพลง จากวันนั้น ในอัลบั้ม ขอหาดไม้ขาวให้เต่ามะเฟือง ของ หงา คาราวาน (2535)
โปรดิวเซอร์, เล่นแอดคอเดียนในอัลบั้ม สามตะกร้า ลีลาไทย ของ สามารถ พยัคฆ์อรุณ, ทอม ดันดี, กษาปณ์ จำปาดิบ (2541)
ผลงาน > ผลงานเพลงที่กล่าวถึงศิลปินท่านอื่นๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ เศก เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")